Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: (9) bekezdésében, 46. §-ának (5) bekezdésében kapott felhatalmazás alapján — figyelemmel a helyi önkormányzatokról szóló 1990. évi LXV. törvény 35. §-a (2) bekezdésének c) pontjára, valamint a polgármesteri tisztség ellátásának egyes kérdéseirõl és az önkormányzati képviselõk tiszteletdíjáról szóló 1994. évi LXIV. törvény 13. §-ának
Paragraph Index: 398

(2) bekezdés c) pontja sem. A Ktv. 49. § (1) bekezdése szerint: „A köztisztviselõ minden naptári évben — külön juttatásként — az adott közigazgatási szervnél a tárgyévi munkavégzési kötelezettsége idõtartamának arányában legalább egyhavi illetményére jogosult. Ezt az összeget legkésõbb a tárgyév december 31-ig kell kifizetni.” A „legalább egyhavi illetményre jogosult” fordulat azt jelenti, hogy a munkáltató külön juttatásként az egyhavi illetménynél többet is adhat a köztisztviselõnek. A Pttv. 13. § (1) bekezdése szerint a foglalkoztatási jogviszonyban álló polgármester, alpolgármester esetén is alkalmazni kell a Ktv. 49. §-át, akiket ennek alapján külön juttatásként legalább egyhavi illetmény illet meg, ha a képviselõ-testület a köztisztviselõknek ennél többet állapít meg, ugyanannyi megilleti a foglalkoztatási jogviszonyban álló polgármestert, alpolgármestert is. Nincs azonban felhatalmazása a képviselõ-testületnek arra, hogy a polgármesternek, alpolgármesternek, a jegyzõnek, aljegyzõnek, valamint egyes vezetõknek a köztisztviselõinél magasabb, eltérõ mértékû külön juttatást állapítson meg, az Ör. felhatalmazásokra való hivatkozásainak egyike sem helytálló. A differenciálás e tisztségviselõk között az illetményükben van. Az önkormányzat képviselõ-testülete a Ktv. 4. §-ának felhatalmazásán alapuló rendeletében kizárólag a köztisztviselõi helyi juttatások és támogatások körébe tartozó szociális, jóléti, kulturális, egészségügyi juttatásokat, szociális és kegyeleti támogatások körét szabályozhatja. A Ktv.

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes